
DISSERTATIO  MEDICA 

INAUGURALIS, 

QUAEDAM 

DE 

DYSENTERIA 

COMPLECTENS. 


Joanne  Gray  Auctore. 


V-/ORPUS  humanum  multis  variisque  morbis, 
vel  generalibus  vel  localibus,  proclive  est.  Ex 
his  nulli,  quod  ad  naturam  pertinet,  majoris  sunt 
momenti,  quam  illi  qui  canalem  intestinorum, 
afficiunt ;  et  quod  alimentum  ad  nutriendum 
corpus  necessarium  recipit,  idque  digerit  et  mo¬ 
dificatur  ad  varia  munera  vitae  ;  et  illas  partes 
quae  haud  sunt  necessariae  et  noxiae  separat  et 
excernit. 


A 


Quod 

Quod  Dysenteria  est  unus  ex  his  morbis,  qui 
totum  canalem  alimentarium  afficit,  de  functio¬ 
nibus  cujus  bene  perfectis,  salus,  vis  et  vita,  tam 
multum  pendent  ;  sic  in  nulla  re  labores  medico¬ 
rum  plus  commodi  publici,  et  prospectus  jucun¬ 
diores,  quam  in  praeveniendo  vel  occurrendo  im¬ 
petui  adeo  gravis  morbi,  vel  ejus  tollendi,  et  cu¬ 
rationem  remediis  celerrimis  et  efficacissimis  per¬ 
ficiendi  comitantur. 

Quod  hic  morbus  a  Doctore  Culleno  cele¬ 
berrimo  tam  accurate  definitur,  verba  ejus  hic 
tradam  : 

“  Pyrexia,  contagiosa,  dejectiones  frequeiv 
u  tes,  mucosae,  sanguinolentae,  retentis  plerum- 
“  que  faecibus  alvinis ;  tormina,  tenesmus.” 


HISTORIA. 

Hic  morbus  in  asstate  et  autumno  quam  in 
hyeme  vel  vere,  magis  saevit  ;  in  regionibus  sep¬ 
tentrionalibus  non  saepe  apparet,  sed  in  calidis  et 
tropicis  frequenter  occurrit,  ubi  et  quando  Fe¬ 
bres  Intermittentes  et  Remittentes  multum  gras¬ 
santur. 

•  'jt  ' 

Convalescentes,  vel  illi  qui  morbo  priore  mul¬ 
tum  debilitati  sunt,  ejus  impetibus  maxime  ob¬ 
noxii  sunt  ;  in  castris,  nosocomiis,  et  navibus 

•  .  i 

hominibus  impletis,  saepe  occurrit.  In  calidis 
quam  in  frigidis  regionibus  impetus  sunt  magis 
subiti,  et  indolem  graviorem  et  formam  typhoi- 
deam,  induit. 

Interdum  morbus  eodem  modo  ac  diar¬ 
rhoea  incipit,  et  per  dies  duos  vel  tres  sine  ullo 

signo 

signo  regulariter  notato  characteristico  sic  ma¬ 
net,  et  hos  duos  morbos  alium  mutari  quibus¬ 
dam  in  alium  visum  est. 

^Egros  dolore  vertebris  lumborum  simul  cum 
lassitudine  affectos,  et  hunc  per  duos  vel  qua- 
tuor  dies  continuatum  vidi,  priusquam  sympto¬ 
mata  magis  diagnostica  morbi  se  prodiderunt. 
Aliquando  signa  affectionis  localis,  ut  tormina, 
flatulentia,  cum  obstipatione,  primo  apparent. 

Morbus  in  modo  sequente  plerumque  aggre¬ 
ditur.  ^Eger  sensum  frigoris,  cum  rigoribus, 
dolore  capitis  et  dorsi,  et  lassitudinis  sensit ; 
haec  symptomata  accessibus  calidis,  cute  ari¬ 
da,  aucta  actione  vasorum,  site,  cum  ventriculo 
plus  minusve  affecto,  brevi  excipiuntur. 

Haud  paulo  post  haec  symptomata,  aeger  do>* 
loribus  vehementibus  abdominis  afficitur,  quibus 
accidit  desiderium  solicitum  desidendi,  sed  sine 
ifffectu  optato  j  nihil  praeter  mucum  sanguine 

mistum, 

mistam,  vel  aliquando  sanguis  solus,  dejicitur. 
Dum  dejectiones  sunt  naturae  hujusmodi,  vix 
ullae  faeces  naturales  apparent ;  et  cum  dejici¬ 
untur,  quod  raro  sine  auxilio  medicinae  fit,  in 
duris  et  concretis  massis  existunt,  et  cum  dejec¬ 
tae  sint,  multum  levaminis  plerumque  praebent : 
Plus  minus  ve  pyrexiae  hunc  morbum  comitatur, 
et  febris  in  primis  stadiis  morbi  plerumque  est 
generis  inflammatorii,  anorexia,  digestio  im¬ 
minuta,  marcor,  atque  igitur  generalis  debilitas, 
quoque  huic  morbo  accedunt. 

Ex  violentibus  nixibus  haud  infrequenter  ac¬ 
cedit,  ut  portio  recti  deorsum  impellatur,  quod 
multum  doloris  et  molestiae  semper  gignet.  His 
symptomatis,  cum  anorexia,  et  pervigilio  ma¬ 
nentibus,  vires  paulatim  deficiunt,  et  morbo 
progrediente,  hax  nisi  idonea  medicamina 
adhibeantur,  augescunt ;  pulsus  fit  debilior, 
ventriculus  irritabilior.  Tormina  plerumque 
inferiorem  partem  abdominis  vexant,  et  fe¬ 
bris  quas  primo  fuit  generis  inflammatorii, 

typum 

typum  typhoideam  nunc  induit.  In  stadiis 
provectioribus,  haud  infrequenter  accidit,  ut 
substantias  diversorum  aspectuum,  nunc  mem¬ 
branacea?,  nunc  caseo  similes,  et  interdum  ma¬ 
teries  pus  vel  saniem  referens,  dejiciantur.  In 
hoc  statu  morbi  dejectiones  magis  foetidae  fiunt, 
et  plus  minusve  ischuriae,  vel  dysurias,  haud  ra¬ 
ro  adest :  Lingua  quas,  ineunte  morbo,  albo  mu¬ 
co  obducta  est,  nunc  nigro  tegitur. 

Duratio  morbi  est  incerta,  et  de  vehementia 
symptomatum,  multum  pendere  oportet.  Ubi 
symptomata  inflammatoria  urgent,  iisque  signa 
naturae  putridae  accedunt,  simul  cum  viribus 
multum  deficientibus,  vel  ubi  indicia  manifesta 
debilitatis  ab  initio  morbi,  simul  cum  febre  ty- 
phoidea,  ventriculo  multum  affecto,  anorexia 
cuijt  dejectionibus  foetidis  et  invitis  existunt, 
morbus  plerumque  in  mortem  intra  paucos  dies 
desinet.  Sed  ubi  symptomata  sunt  mitiora, 
morbus  diu  per  tres  hebdomadas,  mensem,  vel 
multo  diutius  protrahi  potest. 

In 

Ia  aegris  phthisicis  saepissime  fit  lethalis ;  et 
in  iis  asthmate  affectis  eum  difficiliorem  sanatu, 
plerumque  inveni. 

Cum  morbus  lethalis  evasurus  est,  symptoma¬ 
ta  vehementiora  existunt,  dolores  abdominis 
sunt  graviores,  et  non  remittent ;  desiderium 
desidendi  magis  urget ;  et  si  aliquid  dejicitur, 
foetidissimum  est ;  pulsus  fit  debilis  et  celer,  si¬ 
tis  est  magna  ;  respiratio  oppressa,  et  accelerata  ; 
ventriculus  ejicit  cibum  et  potum ;  aeger  fit  de¬ 
bilis,  vultus  est  pallidus ;  faeces  et  urina  aegro 
invito  elabuntur ;  difficultas  vorandi,  frigida 
extrema  adsunt,  singultus,  et  sudor  frigidus 
frontem  et  pectus  irrorat,  subita  rq^nissio  dolo¬ 
ris,  quae  plerumque  vitae  miserandi  aegri  finem 
imnonit, 

x 

Sed  contra,  si  eventum  faustum  liceat  expec- 
tare,  tormina  et  tenesmus  mitiora  evadunt,  de¬ 
jectiones  magis  sunt  caloris  naturalis,  febris  le-* 
vatur,  sitis  minuitur,  pulsus  magis  fit  regularis, 
appetitus  sensim  restituitur,  et  sudor  lenis  et  dif- 

fusa  per  totum  corpus  extendit ;  simul  cum  his, 
valetudo  et  vires  paulatim  redeunt. 


Diagnosis, 

Hic  morbus  Diarrhoeam,  et  magis  praesertim 
ad  ejus  initium,  nonnihil  refert ;  sed  in  progres¬ 
su  suo  ab  torminibus,  tenesmo  et  aspectu  dejec¬ 
tionum  quae  plus  minusve  eam  comitantur,  fa¬ 
cile  dignosci  potest.  In  diarrhoea  dejectiones 
sunt  liberae,  easque  dolor  non  comitatur,  sunt 
ex  colore  naturali,  nulla  febre  comitante. 

Ex  Cholera  Morbo  in  hoc,  quod  vomitus  con 
tinuus,  et  dejectiones  aquosa?  vel  aliquando  bi¬ 
liosae  semper  adsunt,  dignosci  potest.  Brevis 
continuatio,  et  defectus  virium  ingens,  in  hoc 
morbo  est  symptoma  valde  diagnosticum. 

Ex  Enteritide,  subito  impetu,  dolore  abdomi¬ 
nis  ardente  vehemente  et  haud  remittente,  alvo 

astricta* 

astricta,  et  nullis  dejectionibus  factis,  pulsu  par¬ 
vo  et  frequente,  insigni  irritabilitate  ventriculi, 
ardore  cutis,  vultu  pallido,  brevi  duratione  hu¬ 
jus  morbi,  magna  siti  et  his  symptomatis,  ineunt  e 
morbo,  accidentibus,  quae  in  hoc  morbo  occur¬ 
runt,  facile  distingui  potest. 


PROGNOSIS. 

■  r  '  ■  'j  c  .  v  '  >  ■  -  v  j  <  tjk  f  i  .  ;  .  I  . 

Prognosis  hujus  morbi  de  natura  symptoma- 

^  i  "  4  i*  L  .1  V> 

tum  multum  pendebit :  si  vehemens  sit  pyrexia, 
et  actio  vasorum  valde  aucta,  vel  si  febris  ty- 
phoidea  mature  cum  signis  putredinis,  et  ingen¬ 
tis  debilitatis  incipit ;  et  magis  praesertim,  si 
hic  morbus,  in  regionibus  tropicis  aggreditur, 
multum  periculi  est  metuendum  ;  sed  contra  : 
si  symptomata  inflammatoria  sunt  mitia,  nulla 
febris  typhoidea  adest,  et  morbus  in  regionibus 
septentrionalibus  occurrerit,  prognosin  plerum¬ 
que  faustam  nobis  formare  licet. 

C AU SiE  PR^DISPONENTES. 


Illius  generis  omnes  causse  quae  in  corpus 
humanum,  partim,  vel  universe,  agunt,  debili¬ 
tatem  inducentes,  idque  magis  subjiciunt  ad  vim 
causarum  excitantium,  recenseri  possunt.  Inter 
has,  tenuem  victum,  exercitationem  corporis  ve¬ 
hementem  et  diuturnam,  profusas  evacuationes, 
pathemata  mentis,  ut  moerorem,  metum,  et 
anxietatem,  enumerare  possumus.  Hae  causae 
organa  digestionis  saepe  afficiunt,  eaque  inhabi¬ 
lia  ad  fungenda  munera  sua  solita,  praeparare 
cibum  ad  nutritionem  corporis,  quod  in  primo 
loco,  inducit  cardialgiam,  vomitum,  ructus,  dys¬ 
pepsiam,  et  alia  symptomata  nervosa,  reddunt  ; 
in  secundo  loco,  ex  corpore  subsidio  necessario 
privato,  debilitas  aliaque  mala  oriuntur. 

Ebrietas  fere  eodem  modo  debilitando  vires 
-digestionis,  agit,  et  eum  agere  majore  vi  ex  sti¬ 
mulo 

mulo  valido  proxime  admoto  ad  tunicas  ven¬ 
triculi  ;  pariter  ac  vi,  quicum  in  nervoso  ge¬ 
nere  pollet,  mihi  oportere  videtur ;  praeterea 
ebrietas  corpus  aliis  causis  praedisponentibus 
validis  obnoxium  reddit,  quarum  omnes  plus 
debilitatis  ortui  hujus  morbi  maxime  faven¬ 
tis,  inducere  tendent. 

Frigus  est  allia  valida  causa  praedisponenS ; 
imo,  multi  id  esse  excitantem  causam,  putant, 
Quidem  hunc  morbum  in  navibus  bellicis  ex 
India  Occidentali  ad  Angliam  redeuntibus,  in 
quibus  nulla  symptomata  morbi  donec  usque 
hae  in  latitudinem  borealem  pervenerant,  erum¬ 
pere  cognovi  ;  sed  in  his  casibus  causam  exci¬ 
tantem  latuisse,  et  quibusdam  rebus  tantum 
opus  esse,  hanc  prodere,  valeo  credere. 

/ 

Dixi  frigus  esse  maxime  causam  praedisponem- 
tem  hujus  morbi,  et  magis  praesertim  si  calor 
vehemens  antecedit.  Milites  et  nautas  huic 
morbo  in  regionibus  tropicis  ex  subitis  vicissi¬ 
tudinibus  quae  eveniunt,  maxime  obnoxias  esse 

bene 

bene  constat,  ex  corporibus  suis  laxis  et  debili¬ 
tatis  ingente  calore,  et  postea  ad  frigidam  hu- 
miditatem  noctis  objectis,  quae  ut  causa  valde 
debilitans  agit  ;  quin  et  effectus  perspirationis 
impeditae,  quae  impetum  dat  cavitatibus  inter¬ 
nis,  simul  cum  causa  excitante,  primum  stadi¬ 
um  morbi  inducit.  Porro  magna  proclivitas  ad 
Dysenteriam  ex  relaxatione  et  debilitate  in  re¬ 
gionibus  calidis,  ratione  vitae  ignavia  in  his  ad¬ 
hibita,  augeri  potest.  Haec  cum  aliis  supradic- 
tis  actionem  cordis  et  arteriarum  debiliorem  in¬ 
ducet,  et  corpus  magis  obnoxium  morbo  reddet. 

■ 

Ignavia  alium  habet  effectum,  inducendo  de¬ 
bilitatem,  actionem  torpidam  et  pravam  in  func¬ 
tionibus  naturalibus  gignendo,  et  desiderium 
cibi  nihil  imminuitur,  inde,  haec  alia  causa  in¬ 
directa  in  minuendo  actionem  generis  arteriosi 
evadat. 

Calore  intenso,  et  perspiratione  copiosa,  sitis 
inducitur  ;  ad  quam  levandam,  Natura  potus 
largos  suadet ;  ventriculo  igitur  fluidis  impleto, 
quae  plerumque  sunt  generis  accidulati ;  prae¬ 


terea 

terea  usu  libero  fructuum,  qui  plerumque  regio¬ 
nibus  calidis  copiose  sumuntur,  concoctio  impe¬ 
ditur,  et  diarrhoea  haud  raro  sequitur.  Haec 
debilitando  viscera  intestinorum,  alia  causa  haud 
indubitanda  hujus  morbi  evadit. 

Impetus  vehemens  ad  superficiem  corporis  ex 
calore  oriens,  defectum  in  aliis  partibus,  praeser¬ 
tim  in  cavis  intestinorum,  et  mutationes  morbi¬ 
das  in  vasis  harum  partium,  e  dicet.  Ex  actione 
aucta  et  continuata  in  vasis  cutis,  illa  augentur 
et  distenduntur.  Haec  distentione  inducta  et 
servata,  subsidio  insolito,  his  vasis  tonus  perit, 
iliaque  irritabiliora  fiunt.  Hi  effectus  ex  ulla 
exercitatione  corporis  insolita,  sudores  profusos 
per  totum  corpus  inducente  observantur,  ut 
antea  dixi,  auctum  subsidium  fluidorum  anima¬ 
lium  ad  ullam  singulam  partem,  defectum  in 
aliis  partibus  gignet,  et  igitur  majore  actione  in 
vasis  horum  partium  ad  suppeditandum  defec¬ 
tum,  opus  erit.  Hae  mutationes  continuat  ce 
cum  causis  antea  dictis,  ad  producendum  mag¬ 
nam  vel  partialem  debilitatem  maxime  vale¬ 
bunt  ; 

bunt ;  et  rn  nullis  partibus,  magis  quam  cavis 
internis,  quod  tantus  consensus  inter  haec,  et  su¬ 
perficiem  externam  intercedit. 


CAUSdE  EXCITANTES. 


Morbum  ab  acri  materia  in  corpore  genera¬ 
ta,  atque  in  intestina  evecta,  oriri,  plurimis  est 
persuasum  ;  sed  quomodo  haec,  si  existat,  pro¬ 
pagari  potest,  et  cujus  naturae  sit,  prorsus  igno¬ 
ramus.  Materiam  perspirabilem  in  corpore  re¬ 
tentam  noxias  vires  sibi  posse  assumere,  quae 
stimulando  intestina  hunc  morbum  inducent, 
qui,  materia  perspirabili  in  externa  superficie 
corporis  subito  impedita,  magis  propagari  et  con- 
centrari  potest,  putatum  est.  Argumenta  esse 
valida  cur  haec  causa  excitans  haberetur,  prae¬ 
sertim  quod  hic  morbus  inter  milites  in  castris 
saepe  pervagatur,  bene  intelligo  ;  sed  hoc  non 

rationem  posse  reddere  frequentioris  propaga- 

•  •  .  _ 

tionis  hujus  morbi  in  regionibus  calidis  quam  fri¬ 
gidis,  malo  credere. 


Bilis 

,,  Bilis  acris  pro  alia  causa  morbum  inducente 
habita  est,  sed  morbus  per  longum  tempus  ante¬ 
quam  ulla  bilis  dejecta  fuerit,  se  exhibuit ;  prae¬ 
terea  in  omnibus  casibus  quibus  nimia  bilis  in 
intestinis  adfuit,  catharticas  vires  prodidisse  vi¬ 
detur.  Nihil  quod  me  inducere  potuit  credere 
bilem  in  copia  praeter  solitum,  in  hoc  morbo  ad¬ 
esse,  reperi  contra  eam  in  copia  idonea  non  sup¬ 
peditari,  semper  mihi  persuasum  est,  (et  hoc 
ex  natura  faecum  credidi,)  et  si  retenta  est, 
eam  vitiatam  vel  secretam  in  nimia  copia,  non 
diffusam  esse  per  corpus,  ut  in  aliis  morbis,  ubi 
in  quantitate  nimia  existit. 

'  * 

Morbus  ex  effluviis  putridis  mortuorum  ani¬ 
malium,  vel  vegetabilium  substantiarum  ortum 
habere  putatur  :  3dmc  putrida  effluvia  ventricu¬ 
lum  et  intestina  affectura  esse,  nauseam,  vomi¬ 
tum,  et  diarrhoeam,  inducentia,  constat ;  et  me 
judice,  haec  est  causa  praecipua  excitans,  varium 
modum  accipiens,  sensim  aucta  et  quam  causae 
concurrentes  comitantur. 


Cum 


16 


DE  DYSENTERIA. 


Cum  in  nave  bellica  ad  Constantinopolim  fui, 
morbum  inter  nautas  se  prodidisse  memini,  et 
ortum  ejus  nihil  alii  quam  quod  anchoram  je¬ 
cimus  prope  littus,  et  juxta  locum  in  quo  sordes 
oppidorum  Topinarii  et  Perae  depositae  fuerunt, 
tribuere  potui.  In  nave  bellica  fere  duos  annos 
Gadibus  fui,  cujus  anchora  plerumque  per  id 
spatium  jacta  est,  et  navales  comites,  praesertim 
cum  Eurus  tenuit,  dysenteria  saepe  affecti  sunt, 
ex  lato  tractu  humilis  et  paludosae  terrae  efflu¬ 
via  putrida  semper  exhalante,  credere  inductus 
sum.  Septembre  et  Octobre  anni  millesimi  oc¬ 
tingentesimi  decimi  quarti,  in  Chesapeake  in  lit-' 
tore  Americae  stipendia  feci.  Temperies  maxi¬ 
me  fuit  fervida,  per  diem,  et  voluptatem  aeris 
reficientis,  nisi  in  vespere,  quem  graves  rores 
comitati  sunt,  qui  sensum  frigoris  algosum  cor¬ 
poribus  antea  solis  fervore  exhaustis  minime  sa¬ 
lubrem  induxerunt,  vix  unquam  experti  sumus. 
Ibi  Dysenteria,  Febres  Remittentes,  et  Inter¬ 
mittentes,  cum  Cholera  morbo,  multum  grassa¬ 
bantur,  et  has  ex  una  eademque  causa  originem 
suam  traxisse  apparuit. 


Dysenteriam 

Dysenteriam  non  esse  contagiosam  multis  vi¬ 
detur  ;  sed  haec  opinio  quotidie  refutatur.  In 


castris  et  locis  male  ventilatis,  quibus  multi  sunt 
conferti,  strages  ab  ea  inducta,  nimis  est  mani¬ 


festa  ;  sed  non  secus  ac  omnes  alii  morbi  conta¬ 
giosi,  non  agit  nisi  quaedam  res  favent.  In  ulti¬ 


mis  stadiis,  cum  morbus  plus  indolis  putridae  in¬ 
duit,  maxime  esse  contagiosus  mihi  apparet. 
Pro  argumento  eum  non  esse  contagiosum,  nu  ■ 
trices  quae  aegris  adfuerunt,  -et  illos  qui  eadem 
sede  desederunt,  hoc  morbo  non  correptos  fuisse, 


adlatum  est. 


Hoc,  cedo,  saepe  accidit  ;  sed  e 


empla  bene  notata  contrarium  probantia  scio  ; 
et  siquando  morbus,  rebus  sic  se  habentibus,  non  . 
se  prodidit,  contagio  in  illo  statu  conflatus  non 
existit,  vel  causae  p  r  ae  dispone  iit  e  s  non  tarn  ve¬ 
hementes  fuerunt,  ut  corpus  ad  ejus  impetum, 
proclive  redderent. 


In  castris  et  navibus  praelectos,  ad  hunc  mor¬ 
bum  non  adeo  obnoxios,  ac  gregarios,  observatum 
est.  Hoc  esse  verum  persuadeor.  Ratio  viven¬ 
di  illorom  est  lautior,  vestis  magis  sunt  accom¬ 
modatae  ad  resistendum  varietatibus  coeli,  illi- 

c-  que 

que  aere  magis  puro  frumitur  ;  praeter  immunes 
sunt,  multis  depressionibus  animi,  quibus  milites 
et  nautae  saepe  afficiuntur,  quae  corpus  reddendi 
obnoxium  contagioni  semper  vim  habent.  Quam¬ 
vis  eam  in  navibus  existere  constat,  de  modo 
quo  inducitur  multi  sunt  incerti.  Spiritus  tot 
confertorum,  ex  quibus  multi  scorbuto,  ulceri¬ 
bus  malignis,  laborant,  et  alia  noxia  effluvia,  aer 
hiunidus,  et  malus,  cum  aliis  causis  concurren¬ 
tibus,  illud  genus  effluviarum  incitantium,  dy¬ 
senteriam  inducere  valent. 

Doctor  Blain,  de  hoc  morbo  disserens,  haud 
rarum  esse  videre  aliam  partem  navalium  comi¬ 
tum  dysenteria,  et  aliam  febre,  affectam,  dicit. 
Has  ut  vicarias,  et  ex  diversitate  constitutionis, 
causae  occasionales  coelo  tempestate,  anni,  diver¬ 
sis  rationibus  vitae,  et  morbis  inter  comites  na- 
yis  antea  yalentibus,  multum  pendentes,  habet. 

Causa  qua  hic  morbus  magis  in  aestate,  et  au¬ 
tumno,  quam  hyerne,  vel  vere,  et  in  calidis  quam 
frigidis  regionibus,  grassatur,  viscissitudinibus 
minus  subitis,  corporibus  validioribus  et  non 

)  .  i 

adeo 

adeo  relaxatis,  igitur  ad  mutationes  morbidas  in 
solidis  et  fluidis  non  tam  proclivibus,  et  illi  con¬ 
ditioni  caloris  aeris  necessariae  ad  generandum 
causam  excitantem,  est  tribuenda. 


CAUSA  PROXIMA 

hujus  morbi,  a  celeberrimo  Doctore  C  ulle  no, 
ex  inflammatione  tunicarum  internarum  intes¬ 
tinorum,  et  magis  praesertim  coli  et  recti,  cum 
strictura  spasmodica  eorundem,  constare  dicitur. 
Sectiones  cadaverum,  colon  et  rectum,  aliquando 
minora  intestina,  inflammatione  correpta,  ulcera¬ 
ta  et  gangraenosa  ostenderunt,  morbum  his  par  - 
tibus  praecipue  contentum  exhibentes.  Aliae 
causae,  ut  torpor  arteriarum  exhalantium  in  su¬ 
perficiem  corporis,  et  vasorum  secernentium 
hepatis,  adlatae  sunt.  Excretionem  minutam  in 
superficie  corporis  occurrere,  et  morbum  ten¬ 
dere,  augere  non  negabo ;  sed  eam  esse  effectum 
morbo  inductum,  et  non  causam,  malo  credere. 


Explicatio 

Explicatio  quorundum  symptomatum,  qua*. 

PRODUCUNTUR  PER  DECURSUM  HUJUS  MORET, 


Tormina,  materiae  acri  in  intestinis  generatae, 
quae  ea  jam  valde  irritabilia,  ob  conditionem 
maxime  inflammatam,  et  vehementem  actionem 
excitat,  verisimile  sunt  tribuenda. 

Sanguis  emissus,  ineunte  morbo,  ex  ruptura 
quarundam  ex  parvis  arteriis  intestinorum,  ac¬ 
tione  violente  et  continuata  intestinorum  iri 
eas  distensas ;  vel  fortasse  ex  arteriis  exhalanti¬ 
bus  in  superficiem  intestinorum  ejectis,  aucta 
actione  spasmodica  intestinorum,  oriri  potest. 

Faeces  induratae  in  colo,  earumque  retentio,  ac¬ 
tioni  peristalticae  imminutae,  capacitate  intesti¬ 
norum  ob  inflammationem  imminuta,  actioni 
morbidae  intestinorum,  ej usque  stricturae  pecu¬ 
liari  atque  forsitan  debito  subsidio  muci  intesti¬ 
norum  deficienti,  referri  possunt. 


Tenesmus, 

Tenesmus,  ex  materia  acrida  inducta,  morbo 
stimulante,  rectum  et  anum  maxime  inflammatis 
et  irritabilibus,  ortum  ducit. 

Stranguria,  pro  causa  sua,  consensum  inter  ve  - 
sicam  et  rectum,  vel  fortasse  morbum  huic  vis¬ 
ceri  communicatum,  agnoscit. 

Species  membranosa  dejectionum  in  ultimis' 
stadiis  morbi,  fortasse  est  tunica  villosa  intesti¬ 
norum  ulceratione  gangraena  separata  ;  pus  et 
sanies  ex  alvo  dejecta,  ab  iisdem  causis  oriuntur. 


RATIO  MEDENDI. 

Hanc  in  quatuor  capita  dividam.  Primum, 
Minuendo  actionem  vasculosam  auctam  syste¬ 
matis,  et  tollendo  inflammationem  topicam  in¬ 
testinorum,  constat. 


Secundum,  Evacuationem  intestinorum,  eo- 
rumque  sanam  purgationem  promotans,  com¬ 
plectitur. 


Tertium, 

Tertium,  Structuras  spasmodicas  intestino¬ 
rum,  solutionem  et  corporis  superficiei  relaxa¬ 
tionem  promovendo,  actionem  arteriarum  exha¬ 
lantium,  includit. 

Quartum,  Renovando  tonum,  intestinorum  vi¬ 
res  et  robur  corporis  restituendo,  et  prohibendo 
reditum  morbi,  consistit. 

'  '  I  .5/,  >  f  Qti  n  OT 

Ad  implendum  primum  caput,  veneassectio 
est  remedium  efficacissimum ;  sed  quod  febris 
hunc  morbum  comitans,  indolem  suam  et  ali¬ 
quando  citissime,  mutat,  haec  maxima  cum  cau¬ 
tela  est  adhibenda ;  tamen  si  febris  inflammato¬ 
ria,  in  initio  morbi  urget,  si  pulsus  sit  plenus  et 
durus,  et  aeger  pleno  habitu  corporis,  sanguinem 
ex  brachio  libere  detraherem  ;  sed  in  plurimis 
aegris  quos  curavi,  ad  hoc  remedium  me  unquam 
confugisse,  non  recordor. 

Epispastica,  aliam  methodum  praebent,  inflam¬ 
mationem  topicam  tollendi :  iis  nunquam  usus 
sum,  et  quibusdam  meis  amicis  testantibus  pa¬ 
rum  profuisse  videntur. 


Ad 

Ad  secundam  indicationem  nunc  perveni, 
quas  fuit  evacuare  intestina,  et  promovere  eo¬ 
rum  sanam  purgationem.  Ad  lioc  implendum 
varia  remedia  praescripta  sunt.  Calomelas 
nunc  maxime  laudatum  est ;  simul  cum  aliis 
auxiliis,  et  non  solum  adhibetur,  consilio  promo¬ 
vendi  dejectionem  alvi,  sed  etiam  systema  affici¬ 
endi.  Nonnulli  id  usque  ad  dimidiam  drachmae 
his  in  diem  exhibuerunt.  Hoc  medicamentum 
in  tantis  dosibus  exhibitum,  constitutioni  nocu¬ 
isse,  et  sanationem  moratum  esse,  puto.  Bonos 
* 

effectus  medicaminum  purgantium,  vel  etiam  ut 
systema  afficierunt,  parvis  dosibus  sumptis  et 
saepe  repetitis,  melius  inductos  esse  credo.  Sex 
grana  hujus  medicamenti  plerumque  praescribo, 
et,  post  paucas  horas,  unciam  olei  ricini,  quae 
plerumque  evacuationem  plenam  intestinorum 
inducit.  Ut  sex  vel  septem  grana  calomelanos, 
ter  in  diem  sumantur,  et  quoque  tertio  die  unci¬ 
am  olei  ricini  jubeo,  quo  alvus  laxa  servatur,  et 
symptomata  morbi  vehementia  multum  levan¬ 
tur. 

i  _  [  «"•  -  J  j  ..  . 

svjSq  id  i n  s  d  tm :  '  :  u  t.  >  i  3  ,1211/ 

Proxima 

Proxima  indicatio  curae,  levando  stricturam 
spasmodicam  intestinorum,  et  laxando  externam 
superficiem  corporis,  promovendo  actionem  arte¬ 
riarum  exhalantium,  constat. 

.  '  k  ,!!*::  I  xs.v),,')?  .  ‘jf;j  I ,  >  .Ai  i  ,,  ■  !>!.  . -.4 

In  hoc  consilium,  injectiones  emollientes,  his 
terve  in  diem,  ut  infusum  seminis  lini  in  forma 
tepida,  vel  quoddam  ex  oleis  blandis  vegetabili¬ 
bus,  cum  proportione  aquae  tepidae,  administro. 
Proxima  remedia  in  hoc  consilium  sunt,  semicu- 
pium,  formenta  ad  abdomen,  et  pedes  vapores  a- 
quae  calidae,  opiatum  sub  nocte,  et  potus  largus 
demulcens.  Ex  his  remediis  optimos  effectus  in¬ 
ductos,  et  levando  tormina  et  tenesmum,  non 
secus  ac  promovendo  halitum  cutis,  et  restituen¬ 
do  vires  corporis,  ex  effectibus  ab  opiato  induc  ¬ 
tis,  vidi. 

Hac  methodo  medendi,  duos  tresve  dies  ab  in¬ 
itio  morbi,  aeger  mirum  levamen  symptomatum, 
experitur :  ardor  cutis,  frequentia  pulsus  minu¬ 
untur,  febris  remittet,  et  octo  vel  novem  diebus 
vel  citius,  systema  usu  hydrargyri  afficitur,  et 

symptomata 

symptomata  morbi  statim  evanescunt.  Cura¬ 
tionem  nunc  perfectam  existimo,  et  usum  hy- 
drargyri  omitto. 

Quarta  indicatio  curae,  restituendo  tonum  in¬ 
testinorum,  renovando  vires  et  robur  corporis,  et 
prohibendo  reditum  morbi,  consistit. 

Ad  restituendum  tonum  intestinorum,  nihil 
quam  vegetabilia  et  amara  magis  pollet ;  et 
quod  flatulentia  semper  comitatur,  aromatica 
praecipue  indicantur.  Haec  conjuncta  maxime 
prosunt,  ut  infusi  gentianae  una  uncia,  et  quin¬ 
decim  vel  viginti  guttae  spiritus  lavandulae  com¬ 
positi,  bis  terve  in  diem  sumptae  ;  vel  infusi 
quassis  una  uncia,  tincturae  aromaticae  com¬ 
positae  decem  vel  quindecem  guttae,  exhibitae 
ut  supra.  Si  per  statum  convalescentiae,  al¬ 
vus  fleret  adstricta,  dosis  modica  rhei  palmati  et 
magnesiae  commodo  sumatur.  Regimen  stricte 
adhibitum,  nunc  sola  est  res  necessaria  per  con¬ 
valescentiam  :  victus  oportet  esse  nutriens  et  fa- 

'  I  —  i  \  V-Tt ''ti  C  f  i."':  i;  .  •'  '  ..  :  .  -  •  ■  . .  t,  t-  - 

cilis  concoctu,  ut  juscula,  pisces,  aves,  et  panis 
fermentatus,  liquoribus  fortibus  evitatis ;  et  ve- 

d  getabilihus. 

getabilibus.  Pauci  cyathi  vini  generosi  quotidie 
sumantur,  calidus  vestitus  sedulo  est  servandus, 
aere  nocturno,  frigore,  humiditate,  et  omnibus 
vicissitudinibus  subitis,  evitatis.  Haec  sunt  ser¬ 
vanda  per  longum  tempus,  etiam  post  sanatio¬ 
nem. 


FINIS. 


